Du Toit het aangevoer dat Tshabalala ŉ uiters swak getuie was en nie ŉ goeie indruk gewek het toe hy getuig het nie. “Ek het hom gevra, ‘het jy altyd volgehou jy was die skieter?’, en hy het ja geantwoord. Toe hou ek sy pa se verklaring aan hom voor dat hy aan sy pa gesê het Pooe was die skieter. Tóé kom hy en sê ‘ja, ek het oorspronklik so gesê, want ek was bang vir my pa’.”
Waarnemende regter Johan Hattingh het ná teetyd gelas dat die aansoek om ontslag van die hand gewys word.